钦定古今图书集成/明伦汇编/氏族典/第034卷 > 《廖用贤尚友录》 > 锺允章
## 钦定古今图书集成/明伦汇编/氏族典/第034卷 > 《廖用贤尚友录》 > 锺允章

按《广东通志》：“允章，其先邕州人，徙居番禺，博学能文
辞。南汉刘䶮之据广也，设科取士，允章以进士及第，
累迁至中书舍人，尤见知于晟。晟喜其文思敏捷，诰
敕碑记多命为之，操笔立就，文藻灿然，由是声名籍
籍。拜工部郎中，知制诰。乾和六年，使楚晟命教长子
𬬮。晟卒，𬬮即位，以藩府旧僚，颇敬重之，擢尚书左丞”、
参知政事。大宝二年，𬬮祀天南郊前三日，允章与礼
官登坛，四顾指麾。宦者许彦真望见之，曰：“此谋反耳。”
乃拔剑升坛，允章迎叱之，彦真驰告允章反。𬬮下允
章狱，族诛之。